# En Bòrn

En Bòrn o Blis e Bòrn (Blis-et-Born en francés) es una anciana comuna d'Occitània, dins la region istorica de Perigòrd, situada dins lo departament de Dordonha de la region de Novela Aquitània, ancianament d'Aquitània.
Dempuei lo 1er de genier 2017, es comuna delegada de la comuna novela de Bassilhac e Aubaròcha, emb Bassilhac, Lo Chamnhe, Eilhac, Milhac d'Aubaròcha e Sent Antòni d'Aubaròcha.

## Geografia

Blis es dins la val dau riu Gotablava, a l'embranchament d'una autra comba que mena a (En) Bòrn, que eu, es sus un replanat de 200-220 m. Aura, las construccions recentas degudas a la periurbanizacion se concentran a l'entorn de Bòrn e se'n vei pas a Blis.

### Perimètre dau territòri

Comunas confrontantas de En Bòrn o Blis e Bòrn comuna novela de Bassilhac e Aubaròcha :
| | Lo Chamnhe com. novela de Bassilhac e Aubaròcha | Cujac com. novela de Cujac Auvesera Vau d'Ans |
| Eilhac | | Montanhac d'Aubaròcha Limeirac |
| Sent Crespin d'Aubaròcha | Milhac d'Aubaròcha com. novela de Bassilhac e Aubaròcha | Sent Antòni d'Aubaròcha com. novela de Bassilhac e Aubaròcha |

## Toponimia

* Blis. La prumiera atestacion concernís l'egleisa, Sanctus Severinus de Blis, en 1147. Lo luòc es citat en 1555, Blys. Blis es un nom germanic de persona, Bilizo, diminutiu de Bili-, « doç, aimable » (Tanet e Hordé) o, siá Biliso (mesme nom), siá un nom gallo-roman, Blicius (site de las comunas de Dordonha), que Delamarre, que cita pas Blis, escriu Bilicios.
* (En) Bòrn. Las fòrmas ancianas son Ecclesia de Born, en 1252, Borjnum, en 1345. La prononciacion es [ɛ̃m’bɔr]. Las explicacions de Bòrn, nom de mai d'un vilatge, son divergentas. Dauzat i vei un prelatin borna, « font », Tanet e Hordé òptan per un nom germanic de persona, Borno, diminutiu de Boran, « lo qu'es nascut » (mas per Senta Sabina e Bòrn, seriá l'occitan bòrna, vengut d'un preceltic *borna, « trauc, cavitat ». Lo site de las comunas de Dordonha explica lo nom per l'occitan bòrn « limita, bordura » (e En es una preposicion occitana de valor locativa). Xavier Delamarre a una autra explicacion : un nom gallés d'òme, Burnos.$^,$$^,$$^,$ La situacion geografica daus uech Bòrn citats per Dauzat es un bòrd (bòrn ?) de planetge o de ribiera nauta mai que mai, o sus una serra (i a dos bòrns e lo planetge es estrech) emb un dobte per lo de Senta Sabina e Bòrn (l'egleisa es en bas, mas d'ostaus son en naut), e per Bòrn Sent Jòrge (lenta montada). Los autres son Bords, Lo Bòrn (Nauta Garona), Lo Bòrn (Losera), Bors (Canton de Baignes-Sainte-Radegonde), Bors (Canton de Montmoreau-Saint-Cybard) e En Bòrn; i fau ajostar lo Bòrn de Sent Estròpi de Bòrn; a verificar sus Géoportail, en escrivent lo nom de las comunas en francés.
* Gotablava. Lo nom de gota per un riu es pas un cas isolat. Gotablava a de l'aiga maitot a la fin de son cors, a causa d'una ressorgéncia. Aquò's aquela aiga neta qu'explica probablament sa blavor supausada (rebat dau ciau).

## Istòria

Blis èra paròfia, [benlèu sus l'estenduda de la comuna actuala], e sa gleisa dependiá de l'abadia de Chancelada, e Bòrn èra un priorat que dependiá de l'abadia de Sent Cibra]. Èra donc benlèu pas paròfia, mai s'aviá una egleisa. Mas tanleu la fin dau segle XVIII, l'egleisa de Blis era roinada e lo luòc era pas mai paròfia; la paròfia es Bòrn.

## Administracion

Lista daus cònsols delegats successius :
| Periòde | Periòde | Identitat | Qualitat |
| mai de 2020 | 2026 | Isabelle Desmond | |
| genier de 2017 | 2020 | Jean-Claude Desplat | cònsol delegat 2017-2020) |
| Totas las donadas son pas encara conegudas. |||||
Lista daus cònsols successius :
| Periòde | Periòde | Identitat | Etiqueta |
| 2008 | fin 2016 | Jean-Claude Desplat | |
| març de 1989 | 2008 | Alain Bussy | |
| març de 1983 | 1989 | Eugène (Robert) Grandchamp | |
| març de 1965 | 1983 | (Jean-)Robert Goursat | |
| mai de 1945 | 1965 | Jean Bussy | radicau-socialista |
| | 1945 | | |
| Totas las donadas son pas encara conegudas. |||||
* Avant la refòrma cantonala de 2014, aplicada en 2015, la comuna èra dau canton de Sent Peir de Chinhac; es aura dau canton dau Naut Perigòrd Negre.

## Demografia

modificar « persona »  v · d · m 
Evolucion demografica Populacion comunala actuala (2013): 444, totala: 451 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 676 | 391 | 543 | 699 | 635 | 737 | 791 | 818 | 761 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 723 | 668 | 707 | 640 | 641 | 627 | 590 | 576 | 531 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 483 | 482 | 461 | 419 | 407 | 391 | 367 | 360 | 351 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 318 | 251 | 235 | 273 | 305 | 332 | 392 | 401 | 409 417 |
| 2009 | 2010 |
| 421 429 | 417 425 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||

## Veire tanben

* Comunas de Dordonha

## Nòtas

* 1 2 Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 60
* 1 2 3 https://web.archive.org/web/20090328015230/http://communes-oc.cg24.fr/cantons/st-pierre-de-chignac/BLIS-ET-BORN.htm
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 287
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 60 e 382
* ↑ Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 98
* ↑ Xavier Delamarre, Noms de lieux celtiques de l'Europe ancienne, ed. Errance, 2012, p. 93, 289 e 330
* ↑ https://www.geoportail.gouv.fr/carte
* ↑ mapa de Cassini https://www.geoportail.gouv.fr/donnees/carte-de-cassini
* Portau de Perigòrd